Document ID: 32003D0654

Komisijas Lēmums
(2003. gada 8. septembris),
ar ko nosaka kodu un standarta noteikumus attiecībā uz vīnogulāju stādījumu starpposma statistikas pārskatu datu pārrakstīšanu mašīnlasāmā formā
(izziņots ar dokumenta numuru C(2003) 3191)
(Dokuments attiecas uz EEZ)
(2003/654/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 357/79 par statistikas pārskatiem attiecībā uz vīnogulāju stādījumiem [1], kurā jaunākie grozījumi izdarīti ar Regulu (EK) Nr. 2329/98 [2], un jo īpaši tās 5. panta 6. punktu un 6. panta 7. punktu,
tā kā:
(1) Komisijas 1980. gada 8. jūlija Lēmums 80/765/EEK, ar ko nosaka kodu un standarta noteikumus, lai mašīnlasāmā formā sagatavotu datus par starpposma statistikas pārskatiem attiecībā uz vīnogulāju stādījumiem [3], ir vairākas reizes būtiski grozīts [4]. Skaidrības un lietderības labad minētais lēmums jākodificē.
(2) Regulā (EEK) Nr. 357/79 paredzēts, ka dalībvalstis iesniedz Komisijai informāciju, kas savākta atbilstīgi vīnogulāju stādījumu starpposma statistikas pārskatiem tabulu saraksta veidā, kas sadalīts pēc teritoriālajām vienībām, kuras nosaka saskaņā ar procedūru, kas noteikta minētās regulas 8. pantā, t.i., ar Komisijas lēmumu, kas tika pieņemts pēc tam, kad Lauksaimniecības statistikas pastāvīgā komiteja sniedza savu atzinumu.
(3) Dalībvalstis, kuras savus pārskata rezultātus apstrādā elektroniski, iesniedz šos rezultātus Komisijai mašīnlasāmā formā. Kodus pārskatu rezultātu nosūtīšanai paredz arī atbilstoši Regulas (EEK) Nr. 357/79 8. pantā noteiktajai procedūrai.
(4) Praktisku apsvērumu dēļ dalībvalstīm arī jāiesniedz mašīnlasāmā formā dati, kas minēti Regulas (EEK) Nr. 357/79 6. pantā.
(5) Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠĀDU LĒMUMU.
1. pants
Magnētiskā lente ir mašīnlasāmā forma, kādā Regulas (EEK) Nr. 357/79 5. un 6. pantā paredzētos datus iesniedz tās dalībvalstis, kas savus pārskata rezultātus apstrādā elektroniski.
2. pants
Kods un noteikumi attiecībā uz Regulas (EEK) Nr. 357/79 5. un 6. pantā paredzēto datu pārrakstīšanu magnētiskajā lentē atbilst šīs Regulas I un II pielikumā noteiktajiem.
3. pants
Lēmumu 80/765/EEK atceļ.
Norādes uz atcelto lēmumu uzskata par norādēm uz šo lēmumu, un tās jālasa saskaņā ar korelācijas tabulu IV pielikumā.
4. pants
Šis lēmums ir adresēts dalībvalstīm.
Briselē, 2003. gada 8. septembrī

Labels: 12
6